Atzinumi 23-TA-1445
Izdrukāts 02.11.2023. 14.54
Atzinumi 23-TA-1445
Izdrukāts 02.11.2023. 14.54
23-TA-1445: Noteikumu projekts (Jauns)

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu projekts
I. Vispārīgie jautājumi
	Iebildums
Lūdzam papildināt noteikumu projektu ar normu, kas paredz, ka finansējuma saņēmējs izvērtē pētniecības pieteikuma iesniedzēju atbilstoši Eiropas Savienības fondu 2021.—2027. gada plānošanas perioda vadības likuma 22. pantā minētajiem izslēgšanas nosacījumiem, vai uzskaitot noteikumu projektā jau konkrētos izslēgšanas nosacījums, kā rezultātā finansējuma saņēmējs būtu tiesīgs noraidīt pētniecības pieteikuma iesniedzēja pieteikumu.
 
Papildus lūdzam noteikumu projektā ietvert arī atbalsta piešķiršanas strīdu risināšanas kārtību starp finansējuma saņēmēju un pētniecības pieteikuma iesniedzēju (pirms atbalsta piešķiršanas).
Piedāvātā redakcija
-
	Sanda Blumberga (FM)

	2.
	Noteikumu projekts
19. Finansējuma saņēmējs:
	Iebildums
Lai izslēgtu komercdarbības atbalsta sniegšanas riskus preču piegādātāju un pakalpojumu sniedzēju līmenī, lūdzam MK noteikumu projektu papildināt ar nosacījumu, ka īstenojot projektu, preču un pakalpojumu sniedzēji tiks izvēlēti saskaņā ar normatīvajiem aktiem publisko iepirkumu jomā, īstenojot atklātu, pārredzamu, nediskriminējošu un konkurenci nodrošinošu procedūru.
Piedāvātā redakcija
-
	Zane Liede (FM)

	3.
	Noteikumu projekts
19.6. uzkrāj datus par pētniecības pieteikuma iesniegumiem atbilstoši normatīvajiem aktiem par Eiropas Savienības struktūrfondu un Kohēzijas fonda vadības informācijas sistēmas izveidošanu un izmantošanu;
	Iebildums
Ņemot vērā, ka pētniecības pieteikuma iesniegumu uzglabāšanas pienākums izriet no projektu īstenošanas nosacījumiem un dokumentu uzglabāšanas prasībām, lūdzam svītrot noteikumu projekta 19.6. apakšpunktu.
Ievērojot anotācijas 1.3. sadaļā minēto, lūdzam papildināt noteikumu projektu ar normu, kas paredz finansējuma saņēmēja pienākumu uzkrāt personu datus par pētniecības pieteikumu iesniedzējiem, norādot datu uzkrāšanas mērķi un apjomu.
Lūdzam atbilstoši precizēt anotāciju, tostarp aizpildot anotācijas 8.1.13. apakšsadaļu.
Piedāvātā redakcija
-
	Ance Rudzīte (FM)

	4.
	Noteikumu projekts
26. Pētniecības pieteikumu var īstenot individuāli vai partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem. Sadarbības partneris var gūt ekonomiskās priekšrocības un intelektuālā īpašuma tiesības, kas izriet no sadarbības partnera pētniecības pieteikuma ietvaros veiktajām darbībām.
	Iebildums
Ievērojot MK noteikumu projekta 26.punktā noteikto, ka: “pētniecības pieteikumu var īstenot individuāli vai partnerībā ar ārvalsts vai Latvijas zinātnisko institūciju, augstskolu vai komersantu (turpmāk – sadarbības partneris), kas uzņem pēcdoktorantu un nodrošina pieeju infrastruktūrai vai cilvēkresursiem un sadarbības partneris var gūt ekonomiskās priekšrocības un intelektuālā īpašuma tiesības, kas izriet no sadarbības partnera pētniecības pieteikuma ietvaros veiktajām darbībām”, lūdzam skaidrot, kādām darbībām tiks piesaistīts sadarbības partneris. Ja sadarbības partneris arī saņem publiskos resursus ar saimniecisko darbību saistītā projektā, tad attiecīgi tas arī ir uzskatāms par atbalsta saņēmēju un vērtējams Komisijas 2014. gada 17. jūnija Regulas (ES) Nr.651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr.651/2014), kontekstā. Attiecīgi aicinām izvērtēt sadarbības partnera lomu un pārskatīt MK noteikumu projektā ietvertos nosacījumus, ja nepieciešams, nodrošinot Komisijas regulas Nr.651/2014 nosacījumu piemērošanu tam sniegtajam komercdarbības atbalstam. Ja gadījumā sadarbības partnera iesaiste ir kaut kādā mērā ierobežota, lūdzam to skaidrot anotācijā un noteikumu projekta tekstā.
Piedāvātā redakcija
-
	Edīte Bērziņa (FM)

	5.
	Noteikumu projekts
28.2. tiek iesniegts apliecinājums, ka uz atbalsta piešķiršanas brīdi tie nav nonākuši finansiālās grūtībās atbilstoši šo noteikumu 2.6. apakšpunktam;
	Iebildums
Uzturam izziņas 33.punktā izteikto iebildumu un atkārtoti lūdzam norādīt, ka, pirms tiks pieņemts lēmums piešķirt atbalstu saskaņā ar Komisijas regulu Nr.651/2014, atbalsta sniedzējs nodrošinās pārbaudi, ka uz lēmuma par atbalsta piešķiršanas brīdi atbalsta pretendents un sadarbības partneris (ja attiecināms) nav nonācis finansiālās grūtībās atbilstoši tam kā tas definēts Komisijas regulas Nr.651/2014 2.panta 18.punktā. Papildus skaidrojam, ka  tikai  Komisijas regulas Nr.651/2014 2.panta 18.punkta c) apakšpunkta nosacījumu var pārbaudīt, piemēram, balstoties uz atbalsta pretendenta iesniegtu apliecinājumu, attiecīgi par visiem pārējiem Komisijas regulas Nr.651/2014 2.panta 18.punktā ietvertajiem nosacījumiem ir jāpārliecinās atbalsta sniedzējam un tas nevar paļauties uz atbalsta pretendenta apliecinājumu. Ievērojot minēto, lūdzam precizēt MK noteikumu projektu. 
Skaidrojam, ka, ja gadījumā uzņēmums būs sevi izvērtējis nepareizi, sagatavojot apliecinājumu, tad rezultātā atbalsta sniedzējs, paļaujoties uz uzņēmuma sagatavoto apliecinājumu un neveicot nosacījuma pārbaudi, būs sniedzis nelikumīgu/ nesaderīgu komercdarbības atbalstu, par ko būs jāseko rīcībai atbilstoši noteikumu projekta 33.punktā ietvertajam. Lūdzam skaidrot anotācijā, kā atbalsta sniedzējs rīkosies attiecīgā situācijā. 


 
Piedāvātā redakcija
-
	Zane Liede (FM)

	6.
	Noteikumu projekts
41.3. zinātības un tehnoloģiju pārnese – noteiktu zināšanu, ražotprasmes un tehnoloģiju nodošana, tajā skaitā mantisko tiesību uz zinātību un tehnoloģijām atsavināšana, lietotājam, lai radītu jaunus produktus vai tehnoloģijas;
	Iebildums
Atkārtoti lūdzam pārskatīt un precizēt MK noteikumu projekta 41.3.apakšpunktā iekļauto definīciju un tās atbilstību Pētniecības nostādņu 16.punkta w) apakšpunktā noteiktajam. Nav skaidrs, kas ir MK noteikumu projekta 41.3.apakšpunktā minētā "ražotprasme", jo īpaši, ņemot vērā to, ka MK noteikumu projekts paredz sniegt atbalstu fundamentāliem pētījumiem un rūpnieciskiem pētījumiem, kura rezultātā netiks radīts ražošanā nododams produkts.
Piedāvātā redakcija
-
	Zane Liede (FM)

	7.
	Noteikumu projekts
54.2. finansējuma saņemšanai pētniecības pieteikuma iesniedzējs pētniecības pieteikuma iesniegumā pamato kopējā publiskā finansējuma stimulējošo ietekmi atbilstoši Komisijas regulas Nr. 651/2014 6. panta 2. punktā noteiktajiem stimulējošas ietekmes kritērijiem.
	Iebildums
Ņemot vērā Komisijas regulas Nr. 651/2014 6. pantā noteiktās stimulējošās ietekmes prasības nosacījumus, kas paredz, ka darbi pie projekta var tikt uzsākti tikai pēc projekta pieteikuma iesniegšanas atbalsta sniedzējiestādei, lūdzam precizēt šo noteikumu projekta punktu, skaidri nosakot, ka, piešķirot šajos noteikumos noteikto komercdarbības atbalstu saskaņā ar Komisijas regulu Nr. 651/2014, izmaksas ir attiecināmas pie nosacījuma, ja atbalsta saņēmējs atbalsta sniedzējam ir iesniedzis rakstisku atbalsta pieteikumu, pirms sākas darbs pie projekta vai pirms sākas darbība un atbalsta pieteikums atbilst Komisijas regulas Nr. 651/2014 6. panta 2.punkta prasībām. Vienlaikus lūdzam iekļaut noteikumu projektā "darbu sākuma" definīciju atbilstoši Komisijas regulas Nr. 651/2014 2. panta 23. punktam, kā arī noteikt, ka, ja darbi pie projekta sākti pirms projekta iesniegšanas atbalsta sniedzējam, viss projekts ir noraidāms.
 
Piedāvātā redakcija
-
	Zane Liede (FM)

	8.
	Noteikumu projekts
63. Ja tiek pārkāptas šo noteikumu 2.1. apakšpunktā noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr.651/2014, pētniecības pieteikuma iesniedzējam ir pienākums atmaksāt finansējuma saņēmējam projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Iebildums
MK noteikumu projekta 2.1.apakšpunkts definē ar saimniecisku darbību nesaistītu pētniecības pieteikumu un atbalsts būs atgūstams tad, ja tiks konstatēts, ka projekts neatbilst šiem nosacījumiem un ir kļuvis par ar saimniecisku darbību saistītu un satur nelikumīgu komercdarbības atbalstu, attiecīgi nav skaidrs, kādēļ normā ietverta atsauce arī uz Komisijas regulu Nr.651/2014. Lūdzam pārskatīt un precizēt normu. Vienlaikus aicinām arī izvērtēt, vai nav nepieciešams noteikt arī termiņu, kurā būtu nodrošināma ar saimniecisku darbību nesaistītu pētniecības projektu uzraudzīšana komercdarbības atbalsta kontroles kontekstā.

 
Piedāvātā redakcija
-
	Zane Liede (FM)

	9.
	Noteikumu projekts
69. Pieļaujamā publiskā finansējuma atbalsta intensitāte ar saimniecisko darbību saistīta pētniecības pieteikuma īstenošanai ir šāda:
	Iebildums
Lūdzam normā norādīt, saskaņā ar kādu Komisijas regulas Nr.651/2014 pantu ir paredzēts sniegt šo komercdarbības atbalstu.
Piedāvātā redakcija
-
	Zane Liede (FM)

	10.
	Noteikumu projekts
71. Ar saimniecisku darbību saistīta pētniecības pieteikuma ietvaros finansējumu tehnoloģiju tiesību aizsardzībai var saņemt atbilstoši Komisijas regulas Nr. 651/2014 28. panta 2. punktā noteiktajam.
	Iebildums
Ievērojot to, ka atbalstu saskaņā ar Komisijas regulas Nr.651/2014 28.pantu var saņemt tikai tādi uzņēmumi, kas atbilst mazo un vidējo uzņēmumu kategorijai, lūdzam šo nosacījumu ietvert arī MK noteikumu projektā.
Piedāvātā redakcija
-
	Zane Liede (FM)

	11.
	Noteikumu projekts
72. Pieļaujamā publiskā finansējuma atbalsta intensitāte ar saimniecisko darbību saistīta pētniecības pieteikuma īstenošanai ir šāda:
	Iebildums
Atbalsts pētniecības un attīstības projektiem tiek sniegts saskaņā ar Komisijas regulas Nr. 651/2014 25.pantu, savukārt Komisijas regulas Nr. 651/2014 28.pants paredz sniegt inovāciju atbalstu MVU un Komisijas regulas Nr. 651/2014 31.pants paredz atbalstu mācībām, attiecīgi lūdzam MK noteikumu projekta 72.punktā korekti norādīt sniedzamā atbalsta veidu - inovāciju atbalsts MVU un atbalsts mācībām.
Piedāvātā redakcija
-
	Zane Liede (FM)

	12.
	Noteikumu projekts
84.4. ar pētniecības pieteikuma īstenošanas pabeigšanu saistītās izmaksas sedz pētniecības pieteikuma iesniedzēja dibinātājs. Ja pētniecības pieteikuma iesniedzējs ir zinātnisko institūciju reģistrā reģistrēts valsts zinātniskais institūts, valsts augstskola, valsts augstskolas zinātniskais institūts, tai skaitā valsts dibinātas universitātes zinātniskais institūts — atvasināta publiska persona, tad radušās pētniecības pieteikuma izmaksas sedz no valsts budžeta līdzekļiem atbilstoši normatīvajam regulējumam par zinātniskās darbības bāzes finansējuma piešķiršanas kārtību.
 
	Iebildums
Vēršam uzmanību, ka komercdarbības atbalsta gadījumā, lai ievērotu piemērojamā komercdarbības atbalsta regulējuma nosacījumus, ir vērtējams, vai 84.4.punktā minētās ar pētniecības pieteikuma īstenošanas pabeigšanu saistītās izmaksas var tikt segtas no valsts budžeta līdzekļiem. Lūdzam izvērtēt un precizēt noteikumu projektu.
Piedāvātā redakcija
-
	Zane Liede (FM)

	13.
	Noteikumu projekts
85. Ja pētniecības pieteikuma īstenošanas laikā pētniecības pieteikuma iesniedzējam tiek izmaksāts avanss, to var izmaksāt pa daļām. Avansa maksājums nepārsniedz 30 procentu no pētniecības pieteikumam piešķirtā publiskā finansējuma kopsummas. Pēc tam kad noslēgts līgums par pētniecības pieteikuma īstenošanu, finansējuma saņēmējs, pamatojoties uz pētniecības pieteikuma iesniedzēja rakstisku avansa pieprasījumu, nodrošina pētniecības pieteikuma iesniedzējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2021.–2027. gada plānošanas periodā. Finansējuma saņēmējs var pieņemt lēmumu par nākamā avansa piešķiršanu pēc tam, kad iepriekšējais avansa maksājums ir apgūts pilnā apmērā.
	Iebildums
Ievērojot izziņā un anotācijas 1.3. sadaļā sniegto skaidrojumu, atkārtoti vēršam uzmanību, ka Ministru kabineta 2023. gada 25. aprīļa noteikumos Nr. 205 "Valsts budžeta līdzekļu plānošanas kārtība Eiropas Savienības fondu projektu īstenošanai un maksājumu veikšanai 2021.-2027. gada plānošanas periodā" ietvertais regulējums attiecas uz finansējuma saņēmēju.
Ievērojot minēto, un lai nerastos normas nekorektas interpretācijas iespējas, lūdzam svītrot noteikumu projekta 85. punktā ietverto atsauci uz attiecīgajiem normatīvajiem aktiem, saglabājot skaidrojumu tikai anotācijā un pēc nepieciešamības noteikumu projektā ietverot konkrētus avansa maksājumu veikšanas nosacījumus vai norādīt, ka attiecīgie nosacījumi tiks ietverti līgumos ar pētniecības pieteikumu iesniedzējiem.
Piedāvātā redakcija
-
	Ance Rudzīte (FM)

	14.
	Noteikumu projekts
90. Lēmumu par publiskā finansējuma piešķiršanas dienu saskaņā ar Komisijas regulas Nr.  651/2014 2. panta 28. punktu ar saimniecisko darbību saistītiem pētniecības pieteikumiem pieņem līdz Komisijas regulas Nr.  651/2014 58. panta 4. punktā un 59. pantā noteiktajam termiņam.
	Iebildums
No 90.punkta redakcijas nav saprotama tajā ietverto nosacījumu būtība. Aicinām sadalīt un precizēt divos atsevišķos punktos:
1. norādot, ka atbalsts ar Komisijas regulu Nr.651/2014 var tikt sniegts līdz 2027.gada 30.jūnijam, ievērojot Komisijas regulas Nr.  651/2014 58. panta 4. punktā un 59. pantā noteikto.
2.norādi par atbilstību Komisijas regulas Nr.651/2014 2.panta 28.punktā noteiktajai atbalsta piešķiršanas brīža definīcijai, lūdzam pārcelt uz 91.punktu. 
 
Piedāvātā redakcija
-
	Zane Liede (FM)

	15.
	Noteikumu projekts
91. Finansējuma saņēmējs atbalstu ar saimniecisko darbību saistīta pētniecības pieteikuma iesniedzējam piešķir ar dienu, kad finansējuma saņēmējs un ar saimniecisko darbību saistīta pētniecības pieteikuma iesniedzējs ir noslēguši līgumu par pētniecības pieteikuma īstenošanu.
	Iebildums
Lūdzam MK noteikumu projekta 91.punktā norādīt, ka līguma noslēgšanas diena ir komercdarbības atbalsta piešķiršanas diena atbilstoši Komisijas regulas Nr.651/2014 2.panta 28.punktā noteiktajam.

Piedāvātā redakcija
-
	Zane Liede (FM)

	16.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Norādām, ka anotācijas 3.sadaļā "Tiesību akta projekta ietekme uz valsts budžetu un pašvaldību budžetiem" norādītais finansējums 4., 6. un 8.kolonnas 1., 1.1.apakšpunktā nesakrīt ar 6.1.apakšpunktā norādīto, attiecīgi neveidojot korektu finansiālo ietekmi 3. un 3.1.apakšpunktā. Vienlaikus 5. un 5.1.apakšpunktā ir norādāms finansējums atbilstoši 3. un 3.1.apakšpunktam.
 
Piedāvātā redakcija
-
	Zane Barkovska (FM)

	17.
	MK sēdes protokollēmuma projekts
5. Rast risinājumu, lai nodrošinātu 1.1.1.9. pasākuma ''Pēcdoktorantūras pētījumi'' pētniecības pieteikumu ilgtspējas uzraudzībai nepieciešamo papildu finansējumu, atbilstoši uzraugāmo pētniecības pieteikumu skaitam un uzraudzības periodam, laika posmā no 2029.gada 1.jūlija līdz 2030.gada 30.jūnijam, izskatot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem, atbilstoši valsts budžeta finansiālajām iespējām vai izstrādājot Eiropas Savienības Kohēzijas politikas ieviešanas nosacījumus pētniecības un inovācijas attīstībai Latvijā pēc Eiropas Savienības fondu 2021.-2027. gada plānošanas perioda.
 
	Iebildums
Lai nodrošinātu skaidrību, par institūciju, kurai tiek dots šajā punktā noteiktais uzdevums, lūdzam redakcionāli precizēt Ministru kabineta sēdes protokollēmuma projekta 5.punktu, izsakot to šādā redakcijā - "Izglītības un zinātnes ministrijai rast risinājumu, lai laikposmā no 2029.gada 1.jūlija līdz 2030.gada 30.jūnijam nodrošinātu Latvijas Zinātnes padomei nepieciešamo papildu finansējumu .... euro apmērā 1.1.1.9. pasākuma ''Pēcdoktorantūras pētījumi'' pētniecības pieteikumu ilgtspējas uzraudzībai, piesaistot to no Eiropas Savienības fondu līdzekļiem, ja iespējams, vai virzot jautājumu par papildu finansējuma piešķiršanu Ministru kabinetā gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritārajiem pasākumiem.
Piedāvātā redakcija
-
	Zane Barkovska (FM)

	18.
	Noteikumu projekts
I. Vispārīgie jautājumi
	Priekšlikums
Tā kā no MK noteikumu projekta tiek svītrots nosacījums par darbavietas saglabāšanu piecu gadu periodā, tad lūgums iekļaut MK noteikumos vai anotācijā nosacījumu par viena gada periodu līdzīgi kā 1.1.1.8.pasākuma MK noteikumos. Tas nepieciešams, lai rādītāja "Atbalstītajās struktūrās izveidotās pētniecības darba vietas" sasniegšanas nodrošināšanai.

Piedāvātā redakcija
-
	Sanda Blumberga (FM)

	19.
	Noteikumu projekts
6.3.2. publisko atbalstu papildinošās privātās investīcijas (tai skaitā: granti, finanšu instrumenti) - 1 564 630 euro;
	Priekšlikums
Saskaņā ar plānoto precizēto Eiropas Savienības kohēzijas politikas programmas 2021.–2027.gadam SAM rādītāju metodoloģijas aprakstu, pasākumā plānots rezultāta rādītājs RCR 02 “Publisko atbalstu papildinošās privātās investīcijas (tai skaitā: granti, finanšu instrumenti)" ar vērtību 625 852 EUR pēcdoktorantu pētniecības programmas ietvaros līdz 31.12.2029. Lūdzam attiecīgi precizējumiem sasniedzamajās rādītāju vērtībās, precizēt arī SAM rādītāju metodoloģijas aprakstu.

Piedāvātā redakcija
-
	Līvija Rumbeniece (CFLA)

	20.
	Noteikumu projekts
6.4.1. pēcdoktoranti, kas saņēmuši Eiropas Reģionālā attīstības fonda atbalstu – 165;
	Priekšlikums
Saskaņā ar plānoto precizēto Eiropas Savienības kohēzijas politikas programmas 2021.–2027.gadam SAM rādītāju metodoloģijas aprakstu, iznākuma un rezultāta rādītājiem aprēķini ir plānoti ar 137 un 132 pēcdoktorantiem. Lūdzam salāgot visus dokmentus.
Piedāvātā redakcija
-
	Līvija Rumbeniece (CFLA)

	21.
	Noteikumu projekts
7. Pasākumu ietvaros Kohēzijas politikas fondu vadības un informācijas sistēmā finansējuma saņēmējam ir jāuzkrāj šādi RIS3 rādītāji katrā no RIS3 jomām sadalījumā pa gala labuma guvēju veidiem:
	Priekšlikums
Lūdzam noteikumu projekta 7. punktā lietot korektu Kohēzijas politikas fondu vadības informācijas sistēmas nosaukumu.
Piedāvātā redakcija
-
	Ance Rudzīte (FM)

	22.
	Noteikumu projekts
7. Pasākumu ietvaros Kohēzijas politikas fondu vadības un informācijas sistēmā finansējuma saņēmējam ir jāuzkrāj šādi RIS3 rādītāji katrā no RIS3 jomām sadalījumā pa gala labuma guvēju veidiem:
	Priekšlikums
Lai nodrošinātu vienotu pieeju ar informācijas uzkrāšanu RIS3 monitoringa ietvaros, lūdzam papildināt MKN projektu ar jaunu punktu aiz 7.punkta nosakot ka: (IZM izvēle)
(a) finansējuma saņēmējs vienu reizi gadā līdz noteiktam datumam aktualizēt datus KPVIS vai iesniedzot maksājuma pieprasījumu, ja maksājuma pieprasījuma iesniegšanas datums ir pirms augstāk noteiktā datuma.
(b) ar katru maksājumu pieprasījumu.
Piemērs
7.1. Finansējuma saņēmēji  reizi gadā līdz ….. [ nosakot šo datumu lūdzam ņemt vērā RIS3 monitoringa ziņojumu izstrādes laika grafiku vai laiku, kad dati nepieciešami CSP*] aktualizē informāciju KPVIS attiecībā uz šo noteikumu 7.punktā minētajiem rādītājiem,
vai finansējuma saņēmējs šajā punktā minēto informāciju iesniedz kopā ar maksājuma pieprasījumu, ja maksājuma pieprasījuma iesniegšanas datums ir pirms šajā punktā minētā datuma.

Piedāvātā redakcija
-
	Gunta Līdaka (FM)

	23.
	Noteikumu projekts
7. Pasākumu ietvaros Kohēzijas politikas fondu vadības un informācijas sistēmā finansējuma saņēmējam ir jāuzkrāj šādi RIS3 rādītāji katrā no RIS3 jomām sadalījumā pa gala labuma guvēju veidiem:
	Priekšlikums
Ierosinām papildināt punktu, skaidri norādot labuma guvēju veidus. 
Piedāvātā redakcija
-
	Rasa Teivāne (CFLA)

	24.
	Noteikumu projekts
7.7. iesaistītais zinātniskais personāls (skaits);
	Priekšlikums
Lai nodrošinātu atbilstību starp IZM, EM un FM saskaņotajam RIS3 monitoringa rādītāju sarakstam, kā arī ņemot vērā šī pasākuma specifiku, lūdzam 7.7.punktu un 7.8.punktu izteikt šādā redakcijā:
7.7. iesaistītais zinātniskais personāls (skaits), t.sk. jaunie zinātnieki
7.8. iesaistītais zinātniskais personāls (pilna laika slodzes ekvivalents), . t.sk. jaunie zinātnieki
Gadījumā, ja pasākuma koncepts paredz, ka iesaistītais zinātnes tehniskais personāls (skaits), t.sk. var būt arī maģistranti un vai doktoranti vai doktora grāda pretendenti, aicinām izvērtēt nepieciešamību ar tiem papildināt RIS3 rādītājus.

Piedāvātā redakcija
-
	Gunta Līdaka (FM)

	25.
	Noteikumu projekts
11. Pasākuma ietvaros plānotais kopējais finansējums ir 44 800 000 euro (tai skaitā elastības finansējuma apjoms 5 488 841 euro), tai skaitā Eiropas Reģionālās attīstības fonda finansējums - 38 080 000 euro (tai skaitā elastības finansējuma apjoms 4 666 515 euro), valsts budžeta līdzfinansējums – 5 155 370 euro (tai skaitā elastības finansējuma apjoms 823 326 euro) un privātais līdzfinansējums - 1 564 630 euro.
	Priekšlikums
MK noteikumu projekta 11.punktā norādītais elastības finansējums nesakrīt ar IZM iesniegto ES kohēzijas politikas programmas Latvijai 2021. - 2027.gadam papildinājuma informāciju 1.1.1.9.pasākumam, t.i., kopējais elastības finansējums - 5 488 842 euro, ES fondu elastības finansējums - 4 665 516 euro.
Tāpat lūdzam skaidrot privātā līdzfinansējuma apjoma pieaugumu saistībā ar iepriekš iesniegto 1.1.1.SAM rādītāja pases informāciju.

Piedāvātā redakcija
-
	Sanda Blumberga (FM)

	26.
	Noteikumu projekts
11. Pasākuma ietvaros plānotais kopējais finansējums ir 44 800 000 euro (tai skaitā elastības finansējuma apjoms 5 488 841 euro), tai skaitā Eiropas Reģionālās attīstības fonda finansējums - 38 080 000 euro (tai skaitā elastības finansējuma apjoms 4 666 515 euro), valsts budžeta līdzfinansējums – 5 155 370 euro (tai skaitā elastības finansējuma apjoms 823 326 euro) un privātais līdzfinansējums - 1 564 630 euro.
	Priekšlikums
Lūdzam saskaņot kopējo elastības finansējuma apmēru ar katra finansēšanas avota elastības finansējuma kopsummu, t.i., 4 666 515 + 823 326 = 5 489 841.
Piedāvātā redakcija
-
	Rasa Teivāne (CFLA)

	27.
	Noteikumu projekts
II. Prasības projekta iesniedzējam un finansējuma saņēmējam
	Priekšlikums
Ņemot vērā, ka pasākuma īstenošana notiek pēc "Umbrella" projektu shēmas, lūdzam iekļaut atbilstošas prasības Finansējuma saņēmējam:
Finansējuma saņēmējam ir pienākums līdz projekta iesnieguma iesniegšanai izstrādāt iekšējās kontroles sistēmu korupcijas un interešu konflikta riska novēršanai publiskas personas institūcijā atbilstoši Ministru kabineta 2017. gada 17. oktobra noteikumu Nr. 630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā” prasībām, kas ietver arī:
1.    pasākumus interešu konflikta riska kontrolei atbalsta piešķiršanas procedūrā un publiskajos iepirkumos (preventīvus pasākumus un konstatēšanas pasākumus interešu konflikta riska kontrolei, t. sk. paziņošanas procedūru, labošanas pasākumus) tai skaitā ietverot informāciju par interešu konflikta novēršanu saskaņā ar Eiropas Parlamenta un Padomes 2018. gada 18. jūlija Regulas (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 Komisijas regulas Nr. 2018/1046  (turpmāk – Finanšu regula) 61. pantu ;
2.    krāpšanas un korupcijas risku novēršanas mehānismus;
3.    iekšējās informācijas aprites un komunikācijas pasākumus par interešu konflikta, krāpšanas un korupcijas riska novēršanu;
4.    ētikas kodeksu;
5.    kārtību, kā darbiniekiem ir jārīkojas gadījumā, ja tie vēlas ziņot par iespējamiem pārkāpumiem (tai skaitā iespējamām koruptīvām darbībām), ietverot pasākumus, lai nodrošinātu ziņotāja anonimitāti un aizsardzību;
6.    pasākumus aizliegto vienošanos riska kontrolei;
7.    dubultā finansējuma  novēršanas mehānismu pret citiem finansēšanas avotiem, tai skaitā pret Eiropas Savienības kohēzijas politikas programmu 2021.–2027.gadam,  Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmu "Izaugsme un nodarbinātība" un citiem ārvalstu finanšu instrumentiem;
8.    trauksmes celšanas sistēmu;
9.    procedūru disciplināratbildības piemērošanai;
10.  ziņošanas mehānismu kompetentajām iestādēm par potenciālu administratīvu vai kriminālatbildību;
 
Piedāvātā redakcija
-
	Jevgēnijs Iljinskis (CFLA)

	28.
	Noteikumu projekts
19.8. nodrošina interešu konflikta novēršanas pasākumu ievērošanu, kā arī nodrošina Eiropas parlamenta un padomes 2018. gada 18. jūlija regulas Nr. 2018/1046 (turpmāk – Regula Nr. 2018/1046) 61.panta noteikumu uzraudzību attiecībā uz finansējuma saņēmēja speciālistiem, kas nodrošina ekspertīzes procesu, nepieļaujot interešu konflikta situāciju iestāšanos un vadot riskus attiecībā uz Regulas Nr. 2018/1046 61.panta interešu konflikta tvērumu;
	Priekšlikums
Ņemot vērā, ka noteikumu projekts paredz arī publisko iepirkumu veikšanu, lūdzam papildināt noteikumu projektu ar finansējuma saņēmēja pienākumu projekta īstenošanas laikā nodrošināt interešu konflikta novēršanas pasākumu ievērošanu arī atbilstoši publiskos iepirkumus regulējošo normatīvo aktu prasībām. 
Piedāvātā redakcija
-
	Ance Rudzīte (FM)

	29.
	Noteikumu projekts
28.4. ja kāda no nozarēm, kurā darbojas pētniecības pieteikuma iesniedzējs vai sadarbības partneris, nav atbalstāma un pētniecības pieteikuma iesniedzējs vai sadarbības partneris pretendē uz pētniecības pieteikuma īstenošanu atbalstāmajā nozarē, pētniecības pieteikuma iesniedzējs pētniecības pieteikuma ietvaros skaidri nodala darbības atbalstāmajās nozarēs un ar to īstenošanu saistītās finanšu plūsmas no citu nozaru darbībām un finanšu plūsmām pētniecības pieteikuma īstenošanas laikā un trīs gadus pēc pētniecības pieteikuma īstenošanas, ja pētniecības pieteikuma iesniedzējs atbilst sīkā (mikro), mazā vai vidējā komersanta definīcijai, bet piecus gadus pēc pētniecības pieteikuma īstenošanas, ja tas atbilst lielā komersanta definīcijai vai ja pētniecības pieteikuma iesniedzējs īsteno ar saimniecisko darbību nesaistītu pētniecības pieteikumu;
	Priekšlikums
Vēršam uzmanību, ka no precizētā MK noteikumu projekta joprojām neizriet atsauces uz konkrētām neatbalstāmajām nozarēm, kurās atbalsta piešķiršana šī pasākuma ietvaros nav iespējama. Līdz ar to atkārtoti aicinām precizēt MK noteikumu projektu, norādot konkrētas neatbalstāmās nozares, vai arī šo punktu dzēst.

Piedāvātā redakcija
-
	Zane Liede (FM)

	30.
	Noteikumu projekts
32.1. pētniecības pieteikums sniedz ieguldījumu šo noteikumu 4. punktā minētās Latvijas viedās specializācijas stratēģijas mērķu sasniegšanā vai izaugsmes prioritāšu īstenošanā;
	Priekšlikums
Lūdzam dzēst vārdus vārdus "izaugsmes prioritāšu īstenošanā" ievērojot izziņā iekļauto Finanšu ministrijas iebildumu Nr.11.
Piedāvātā redakcija
-
	Agrita Ķepīte (CFLA)

	31.
	Noteikumu projekts
39.7. pirms atbalsta piešķiršanas nodrošina ar saimniecisko darbību nesaistītu pētniecības pieteikumu atbilstību šo noteikumu 2.1. apakšpunktā minētajiem kritērijiem vai, ja tiek piešķirts komercdarbības atbalsts, nodrošina izvērtējumu par atbilstību komercdarbības atbalsta kontroles nosacījumiem saskaņā ar Komisijas regulu Nr. 651/2014;
	Priekšlikums
Vēršam uzmanību, ka atbalsta piešķīrējs izvērtē un secina, vai projekts atbilst visiem nosacījumiem, lai tas varētu tikt klasificēts kā ar saimniecisko darbību nesaistīts, nevis pats nodrošina pieteikumu atbilstību kritērijiem, attiecīgi aicinām pārskatīt un precizēt 39.7.apakšpunkta redakciju.
Piedāvātā redakcija
-
	Zane Liede (FM)

	32.
	Noteikumu projekts
39.9. nodrošina informācijas un publicitātes pasākumus par finansējuma saņēmēja projekta un pētniecības pieteikumu īstenošanu;
	Priekšlikums
Ievērojot Eiropas Savienības fondus regulējošos normatīvajos aktos lietoto jēdzienu "komunikācijas un vizuālās identitātes prasību nodrošināšanas nosacījumi", atkārtoti aicinām precizēt noteikumu projektā ietverto regulējumu, precizējot noteikumu projekta 39.9., 46.13. apakšpunktu un 86. punktu.
Piedāvātā redakcija
-
	Ance Rudzīte (FM)

	33.
	Noteikumu projekts
46. Šo noteikumu 45.1. apakšpunktā minētās finansējuma saņēmēja projekta tiešās attiecināmās izmaksas ietver šādas izmaksu pozīcijas:
	Priekšlikums
Lūdzam skaidrot, kuras no zemāk minētajām izmaksu pozīcijām aptver COFUND projekta izmaksas, nepieciešamības gadījumā precizēt izmaksu pozīcijas, nodrošinot, ka ir viennozīmīgi skaidrs.
Piedāvātā redakcija
-
	Agrita Ķepīte (CFLA)

	34.
	Noteikumu projekts
46.1. tiešās attiecināmās personāla izmaksas (projekta vadības un projekta īstenošanas personāla, t.sk. ekspertu, kas veiks ekspertu atlasi pieteikumu zinātniskās kvalitātes vērtēšanai, atlīdzības izmaksas) (izņemot virsstundas) šo noteikumu 39. punktā minēto atbalstāmo darbību īstenošanai līdz atbildīgās iestādes izstrādātās vienkāršoto izmaksu metodikas apstiprināšanai ir attiecināmas kā faktiskās izmaksas. Ja personāla iesaiste projektā ir nodrošināta saskaņā ar daļlaika attiecināmības principu, attiecināma ir ne mazāka kā 30 procentu noslodze;
	Priekšlikums
Vēršam uzmanību, ka faktisko izmaksu gadījumā jāņem vērā Finanšu ministrijas vadlīniju "Vadlīnijas attiecināmo izmaksu noteikšanas Eiropas Savienības kohēzijas politikas programmas 2021.-2027.gada plānošanas periodā" 7.29.apakšpunkta 25.atsaucē noteiktie maksimālie ierobežojumi, proti, ERAF, KF, TPF līdzfinansētajiem projektiem tiek noteikts maksimālais ierobežojums tiešajām projekta vadības personāla izmaksām līdz fiksētajai summai: projektiem ar tiešajām attiecināmajām izmaksām virs 5 milj. EUR personāla izmaksu ES fondu daļas ierobežojums tiek noteikts kā fiksēta summa līdz 84 787 EUR kalendārajā gadā. Savukārt projektos, kuros tiešās attiecināmās izmaksas ir līdz 5 milj. EUR (ieskaitot), ierobežojums tiek aprēķināts pie minimālo izmaksu bāzes 34 422 EUR kalendārajā gadā, pieskaitot 0,64% no projekta tiešajām attiecināmajām izmaksām, neieskaitot tiešās projekta vadības personāla izmaksas, un summu reizinot ar projekta ilgumu gados. Ja projekts ilgst mazāk par gadu vai nepilnos kalendārajos gados, ierobežojums tiek aprēķināts proporcionāli projekta mēnešu skaitam.
Līdz ar to lūdzam papildināt attiecīgo apakšpunktu.
Vienlaikus lūdzam papildināt ar nosacījumu, ka vienkāršoto izmaksu metodika tiks saskaņota ar vadošos iestādi.

Piedāvātā redakcija
-
	Edgars Zandbergs (FM)

	35.
	Noteikumu projekts
46.8. transporta pakalpojumu izmaksas (maksa par degvielu, transportlīdzekļa noma, transporta pakalpojumu pirkšana, maksa par sabiedriskā transporta izmantošanu) šo noteikumu 39.5., 39.9., 39.14. un 39.16. apakšpunktā minētās atbalstāmās darbības īstenošanai atbilstoši vadošās iestādes izstrādātajai metodikai "Vienas vienības izmaksu standarta likmes aprēķina un piemērošanas metodika 1 km izmaksām darbības programmas “Izaugsme un nodarbinātība” un Eiropas Savienības kohēzijas politikas programmas 2021.–2027.gadam  īstenošanai";
	Priekšlikums
Ņemot vērā, ka vienas vienības izmaksu standarta likmes aprēķinā un piemērošanas metodikā 1 km izmaksām nav paredzētas transportlīdzekļa nomas un transporta pakalpojumu pirkšanas izmaksas, lūdzam izteikt to kā atsevišķu punktu pēc reālām izmaksām.

Piedāvātā redakcija
-
	Edgars Zandbergs (FM)

	36.
	Noteikumu projekts
46.10. ārvalstu komandējumu izmaksas projekta vadības un īstenošanas personālam atbilstoši normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi;
	Priekšlikums
Lūdzam precizēt, ievērojot, ka ārvalstu komandējumu izmaksas ir attiecināmas tikai projekta vadītājam un projekta īstenošanas personālam, ievērojot Finanšu ministrijas vadlīnijās Nr.1.2. "Vadlīnijas attiecināmo izmaksu noteikšanai Eiropas Savienības Kohēzijas politikas programmas 2021.-2027.gada plānošanas periodā" noteikto.
Piedāvātā redakcija
46.10. ārvalstu komandējumu izmaksas projekta vadītājam un projekta īstenošanas personālam atbilstoši normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi;
	Agrita Ķepīte (CFLA)

	37.
	Noteikumu projekts
46.13. projekta informācijas un publicitātes pasākumu izmaksas atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2021.–2027. gada plānošanas periodā nodrošināmas komunikācijas un vizuālās identitātes prasības;
	Priekšlikums
Lūdzam aizstāt noteikumu projekta 46.13. apakšpunktā vārdus un skaitļus "normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2021.–2027. gada plānošanas periodā nodrošināmas komunikācijas un vizuālās identitātes prasības" ar vārdiem un skaitļiem "normatīvajiem aktiem, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027. gada plānošanas periodā".
Piedāvātā redakcija
-
	Ance Rudzīte (FM)

	38.
	Noteikumu projekts
57.3. izmaksas par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem, saskaņā ar vienas vienības izmaksu metodiku. Izmaksas var ietvert šādas izmaksu pozīcijas:
	Priekšlikums
Ja visas pētniecības pieteikuma izmaksas netiek segtas ar vienu vienību, fiksētās summas maksājumu vai vienoto likmju veidā, lūdzam norādīt 51.3.punktā minētajām izmaksām standartlikmi mēnesī.

Piedāvātā redakcija
-
	Līvija Rumbeniece (CFLA)

	39.
	Noteikumu projekts
59. Ar saimniecisko darbību saistītam pētniecības pieteikumam attiecināmas ir Komisijas regulas Nr. 651/2014:
	Priekšlikums
Vēršam uzmanību, ka tikai tad, ja atbalstu paredzēts sniegt, piemēram, saskaņā ar Komisijas regulas Nr.651/2014 25.pantu, attiecināmas būs tās 25.panta 3. punkta "a", "b", "d" un "e" minētās izmaksas. Lūdzam atbilstoši precizēt normas, jo šobrīd konkrēta norāde par projekta atbilstību noteiktai atbalsta kategorijai normā nolasāma nav.
Piedāvātā redakcija
-
	Zane Liede (FM)

	40.
	Noteikumu projekts
64. Ja tiek pārkāptas šajos noteikumos noteiktās komercdarbības atbalsta kontroles normas, tostarp nosacījumi, kas izriet no Komisijas regulas Nr. 651/2014, ar saimniecisko darbību saistīta pētniecības pieteikuma iesniedzējam ir pienākums atmaksāt finansējuma saņēmējam visu pētniecības pieteikuma ietvaros nelikumīgi saņemto publisko finansējumu kopā ar procentiem saskaņā ar Komercdarbības atbalsta kontroles likuma IV vai V daļu.
	Priekšlikums
Lai nodrošinātu Eiropas Savienības tiesu judikatūrai atbilstošu pienākumu atgūt nelikumīgo komercdarbības atbalstu, aicinām noteikumu projekta 64.punktu izteikt, piemēram, šādā redakcijā:
“Ja tiek pārkāpti Komisijas regulas Nr. 651/2014 nosacījumi, pētniecības pieteikuma iesniedzējam ir pienākums atmaksāt finansējuma saņēmējam projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem”.

Piedāvātā redakcija
-
	Zane Liede (FM)

	41.
	Noteikumu projekts
67. Finansējuma saņēmēja projekta un pētniecības pieteikuma īstenošanas gaitā radušos sadārdzinājumu finansējuma saņēmējs un pētniecības pieteikuma iesniedzējs sedz no saviem līdzekļiem. Ja to nav iespējams segt, pārdala ietaupījumu no citām finansējuma saņēmēja un pētniecības pieteikuma finansējuma pozīcijām. Pētniecības pieteikuma iesniedzējs nodrošina, ka netiek pārsniegts ar saimniecisko darbību saistīta pētniecības pieteikuma kopējais piešķirtais finansējuma apmērs un tiek ievērota šo noteikumu 69. un 72. punktā minētā atbalsta intensitāte.
	Priekšlikums
Lūdzam precizēt MK noteikumu projekta 67.punktu, norādot, kas tiek saprasts ar terminu "savi līdzekļi". Vēršam uzmanību, ka komercdarbības atbalsta kontroles kontekstā ar terminu "savi līdzekļi" tiek saprasti tādi līdzekļi, par kuriem nav saņemts nekāds atbalsts no publiskiem resursiem.
Piedāvātā redakcija
-
	Zane Liede (FM)

	42.
	Noteikumu projekts
95.2. organizē informācijas kampaņas un publicitātes pasākumus starptautiskās pētniecības pieteikumu popularizēšanai;
	Priekšlikums
Ņemot vērā Eiropas Savienības fondu normatīvajos aktos noteikto terminu "komunikācijas un vizuālās identitātes prasību nodrošināšanas nosacījumi", atkārtoti aicinām izvērtēt un pēc nepieciešamības precizēt noteikumu projekta 95.2. apakšpunktu un 98. punktu, aizstājot vārdu "publicitātes" ar vārdiem "vizuālās identitātes."
Piedāvātā redakcija
-
	Ance Rudzīte (FM)

	43.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam anotācijas 1.3. sadaļā "Vai ir izvērtēts prasību un izmaksu samērīgums pret ieguvumiem" skaidrojumā norādīt arī, ka pētniecības pieteikumu zinātnisko kvalitāti vērtēs ārvalstu ekspertu datu bāzē iekļautie eksperti, tādējādi nodrošinot izmaksu un ieguvumu analīzes kritērijus.
 
Piedāvātā redakcija
-
	Sanda Blumberga (FM)

	44.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam aizstāt anotācijas 1.3. sadaļas apakšsadaļā "Risinājuma apraksts" vārdus un skaitļus "normatīvajiem aktiem par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2021.–2027. gada plānošanas periodā" ar vārdiem un skaitļiem "normatīvajiem aktiem, kas nosaka valsts budžeta līdzekļu plānošanas kārtību Eiropas Savienības fondu projektu īstenošanai un maksājumu veikšanai 2021.–2027. gada plānošanas periodā".
Piedāvātā redakcija
-
	Ance Rudzīte (FM)

	45.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam papildināt anotāciju par uzkrājamajiem RIS3 rādītājiem, ņemot vērā, ka anotācijā nav norādīti visi noteikumu projekta 7.punktā minētie RIS3 rādītāji. 
Piedāvātā redakcija
-
	Rasa Teivāne (CFLA)

	46.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Vispārīgi: Lūdzam salāgot redakcijas 1.1.1.1 un 1.1.1.9 pasākumu anotācijās un Ministru kabineta noteikumu projektos attiecībā uz Latvijas Zinātnes padomi (turpmāk- LZP), ciktāl tas skar vienādās LZP darbības un izmaksas abos pasākumos, t.sk. ekspertu kā īstenošanas personāla noslodzes un atlīdzības un vadības personāla izmaksu ierobežojumus.
Piedāvātā redakcija
-
	Līvija Rumbeniece (CFLA)

	47.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lūdzam attiecīgajā rindkopā "Ņemot vērā, ka ar 2022.gada jūliju ir uzsākta būtiska valsts pārvaldes atlīdzības sistēmas reforma, kuras ietvaros tiek īstenotas būtiskas pakāpeniskas izmaiņas valsts pārvaldes iestāžu darbinieku atalgojumā un, lai nodrošinātu Finanšu ministrijas vadlīnijās “Vadlīnijas par vienkāršoto izmaksu izmantošanas iespējām  un to piemērošana  Eiropas Savienības kohēzijas politikas programmas 2021.-2027.gadam ietvaros” noteikto vienkāršoto izmaksu izveides pamatprincipu (aprēķini ir iepriekš noteikti, taisnīgi, objektīvi un pārbaudāmi) piemērošanu 1.1.1.9.pasākuma īstenošanā, MK sēdes protokollēmumā paredzēts Izglītības un zinātnes ministrijai līdz 2025. gada 30.jūnijam nodrošināt atbilstošas vienkāršoto izmaksu metodikas izstrādi un apstiprināšanu 1.1.1.9. pasākuma projekta vadības un īstenošanas personāla izmaksām. Projekta īstenošanas personāla un vadības personāla atlīdzības izmaksas, līdz Izglītības un zinātnes ministrijas izstrādātās vienkāršoto izmaksu metodikas apstiprināšanai, tiek plānotas kā tiešās faktiskās attiecināmās izmaksas" papildināt, ka līdz 2025.gada 30.jūnijam izstrādātā metodika tiks saskaņota ar vadošo iestādi.

Piedāvātā redakcija
-
	Edgars Zandbergs (FM)

	48.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Rādītājs RCO 07 ''Pētniecības organizācijas, kas piedalās kopīgos pētniecības projektos'' tiks uzskaitīts 1.1.1.9. pasākumā un 1.1.1.3. pasākumā “Praktiskas ievirzes pētījumi”, sadarbības iestādei uzskaitot unikālo pētniecības organizāciju skaitu.

Lūdzam norādīt, ka tas pats attiecināms uz iznākuma rādītāja RCO 10 (Uzņēmumi, kas sadarbojas ar pētniecības organizācijām) uzskaiti, tam arī jāuzskaita unikālās vērtības 1.1.1.3. un 1.1.1.9 pasākuma ietvaros kopā.
 
Piedāvātā redakcija
-
	Līvija Rumbeniece (CFLA)

	49.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
"- netiešās izmaksas par pētniecības pieteikuma īstenošanas nodrošināšanai izmantotajiem pētniecības pieteikuma iesniedzēja administratīvajiem un infrastruktūras resursiem, kas ietver šādas izmaksu pozīcijas:"

MK noteikumu projektā norādīts, ka šīs izmaksas ir saskaņā ar vienas vienības izmaksu metodiku. Lūdzu aprakstīt anotācijā saskaņā ar kādu un kādā apjomā mēnesī šīs izmaksas plānotas.

Piedāvātā redakcija
-
	Līvija Rumbeniece (CFLA)

	50.
	MK sēdes protokollēmuma projekts
2. Noteikt, ka 2023. un 2024. gadā Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana  kopējā P&A sistēmā” 1.1.1.9. pasākuma “Pēcdoktrantūras pētījumi” projektu iesniegumu atlases kārtas īstenošanai līdz projekta apstiprināšanai nepieciešamo finansējumu Latvijas Zinātnes padomes kā 1.1.1.9. pasākuma “Pēcdoktrantūras pētījumi” plānotā finansējuma saņēmēja attiecināmo izmaksu segšanai līdz 63 020 EUR apmēram normatīvajos aktos noteiktajā kārtībā nodrošina no 74. resora "Gadskārtējā valsts budžeta izpildes procesā pārdalāmais finansējums” programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.
	Priekšlikums
Ievērojot noteikumu projekta 68. punktā noteikto, lūdzam izvērtēt un nepieciešamības gadījumā aizstāt Ministru kabineta sēdes protokollēmuma projekta 2. punktā vārdus "projektu iesniegumu atlases kārtas" ar vārdiem "pētniecības pieteikumu atlases", kā arī aizstāt 3. punktā vārdus "projektu iesniegumu atlases kārtā" ar vārdiem "pētniecības pieteikumu atlasē".
Piedāvātā redakcija
-
	Ance Rudzīte (FM)



